Zim-jagter in hof oor Cecil die leeu | Maroela Media
Bronkhorst word daarvan beskuldig dat hy op 1 Julie ŉ onwettige jag gereël het op ŉ plaas naby die Hwange Nasionale Park waartydens Cecil, ŉ bekende leeu in Zimbabwe, doodgeskiet is.
Bronkhorst se kliënt Walter Palmer, ŉ tandarts van Amerika, word intussen gesoek vir ondervraging deur die Zimbabwiese polisie nadat hy Cecil glo met aas en ŉ soeklig gelok en toe met ŉ boog geskiet het. Die leeu is gewond en is eers die volgende oggend doodgeskiet.
Bronkhorst se saak is tot 28 September uitgestel. Sy medebeskuldigde Honest Ndlovu, die eienaar van die plaas waar Cecil geskiet is, is nog nie aangekla nie, maar mag aansoek doen of verplig word om ŉ staatsgetuie in die saak te word.
Volgens talle regskenners in Zimbabwe sal die maksimumstraf in die saak ŉ boete van sowat R5 000 of een jaar tronkstraf wees.
Klik hier vir alle vorige berigte oor Cecil die leeu op Maroela Media.
Reunion-wrakstukke is dié van vlug MH370